På 80-tallet skjedde raske skiftninger i eierforholdet rundt Nordlandsbryggeriet. E.C. Dahl fusjonerte i april 1986 med Nidar Bergene, som en motvekt mot Nora Industrier konsernet. Dette ble beskrevet som en handling for å svekke dominansen til konsernet Nora. Få uker etter fusjoneringen, kjøpte Nora 25 % av den totale aksjeposten i Nidar Bergene. I desember 1986 eide Nora 30 % av aksjene. Januar 1988 slo Nora sammen Frydenlund Ringnes Bryggerier AS og Nora Mineralvann AS til en samlet drikkevaredivisjon i Nora-konsernet. Ringnes ble morselskap i divisjonen, E. C. Dahl ble datterselskap og Nordlandsbryggeriet datter-datter.